" Afar skemmtileg kvikmynd sem fjallar á djúpviturlegan , fallegan og sprenghlægilegan hátt um uppvöxt , eftirsjá og fjölskyldusambönd , " segir Brynja Hjálmsdóttir meðal annars í umsögn sinni um Agnesi Joy Silju Hauksdóttur í Morgunblaðinu . Brynja gefur myndinni fjóra og hálfa stjörnu . " Efa að nokkur áhorfandi geti stillt sig um að brosa hringinn nánast samfleytt þær 72 mínútur sem myndin stendur yfir , " segir Brynja Hjálmsdóttir í Morgunblaðinu um heimildamyndina Kaf eftir Elínu Hansdóttur , Önnu Rún Tryggvadóttur og Hönnu Björk Valsdóttur . " Snjöll og skemmtileg mynd með sterka pólitíska slagsíðu sem á erindi við alla , hvort sem þeir búa í sveit eða borg , " segir Brynja Hjálmsdóttir gagnrýnandi Morgunblaðsins meðal annars í umsögn sinni um Héraðið eftir Grím Hákonarson , sem hún gefur fjórar stjörnur . " Kona fer í stríð er ævintýri og að horfa á hana er ævintýraleg upplifun . Kvikmyndatakan er frábær , handritið er svakalega vandað og tónlistin er dásamleg , allt við kvikmyndina er í raun til fyrirmyndar , " segir Brynja Hjálmsdóttir gagnrýnandi Morgunblaðsins um þessa kvikmynd Benedikts Erlingssonar . " Brotakennd frásögnin og draumkennd myndatakan kallar fram hugrenningatengsl við myndir Terrence Malick , án þess þó að Svanurinn fari jafngríðarlega frjálslega með frásögn og þær myndir , " segir Brynja Hjálmsdóttir í Morgunblaðinu um Svaninn eftir Ásu Helgu Hjörleifsdóttir . Brynja Hjálmsdóttir skrifar um Rökkur Erlings Óttars Thoroddsen í Morgunblaðið og segir hana hlaðna afar ólíkum hrollvekjuþáttum sem framkalli undantekningarlaust spennu en fléttan og niðurstaða hennar sé heldur laus í sér . Hún gefur myndinni tvær og hálfa stjörnu . Brynja Hjálmsdóttir skrifar um Sumarbörn Guðrúnar Ragnarsdóttur í Morgunblaðið og segir titilinn endurspegla stemninguna í myndinni þar sem ljóðrænni og barnslegri bjartsýni sé fléttað saman við þrúgandi alvöru lífsins . Hún gefur myndinni þrjár og hálfa stjörnu . Brynja Hjálmsdóttir skrifar um Hjartastein Guðmundar Arnars Guðmundssonar í Morgunblaðið og segir hana einhverja sterkustu íslensku kvikmynd síðustu ára og algjörlega á pari með því betra sem er að gerast í evrópskri kvikmyndagerð um þessar mundir . Hún gefur myndinni fjóra og hálfa stjörnu af fimm .